দিল্লি কাণ্ডে তদন্তকারীদের স্ক্যানারে ৮ সন্দেহভাজন

ওয়েবডেস্ক- দিল্লি (Delhi) বিস্ফোরণের ঘটনায় তদন্তকারী সংস্থার (I nvestigative agency) নজরে ৮ সন্দেহভাজন। পরপর বিস্ফোরণের পরিকল্পনা ছিল সন্দেহভাজনদের। দেশের চারটি শহরে বিস্ফোরণের পরিকল্পনা ছিল , দুজন করে দলে ভাগ হয়ে বিস্ফোরণ ঘটানোর পরিকল্পনা। প্রতিটি দলে একাধিক IED বহন করে নিয়ে যাওয়ার কথাও ছিল ওই ৮ সন্দেহভাজনদের।

রীতিমতো পরিকল্পনা করে ছক কষেই এগোচ্ছিল সন্ত্রাসীরা। এই পরিকল্পনা একদিনের নয়, প্রায় দুবছরে। এই দুবছর ধরে আইইডি সংগ্রহের কাজ করেছে তারা। ২৬/১১-এর (26/11) মতো দেশজুড়ে প্রায় ২০০টি বিস্ফোরণ করে হামলার পরিকল্পনা ছিল জঙ্গিদের, এমনটাই তথ্য উঠে এসেছে তদন্তকারীদের হাতে। দিল্লির লাল কেল্লা, ইন্ডিয়া গেট, কনস্টিটিউশন ক্লাব এবং দিল্লির গৌরীশঙ্কর মন্দিরের মতো স্থানে বোমা হামলার পরিকল্পনা ছিল তাদের।

সেইসঙ্গে কাশী, অযোধ্যার মতো ধর্মীয় স্থানগুলিতে হামলা চালিয়ে দেশে সাম্প্রদায়িক উত্তেজনা ছড়াতে চেয়েছিল সন্ত্রাসীরা। এমনটাই তথ্য তদন্তকারীদের হাতে। দিল্লি ছাড়াও সন্ত্রাসীদের লক্ষ্য ছিল দিল্লি সংলগ্ন গুরুগ্রাম, ফরিদাবাদের মতো বড় বড় শপিং মল সহ দেশের বড় রেলস্টেশগুলিতে। আর এই কাজের জন্য কাশ্মীরের পুলওয়ামা, সোপিয়ান, অনন্তনাগ থেকে ডাক্তারদের আনা হয়েছিল। যাতে তাদের গতিবিধিতে কেউ সন্দেহ করবে না। আল ফালাহ বিশ্ববিদ্যালয়কেই এবারে নিজেদের ঘাঁটি করেছিল তারা।

আরও পড়ুন- অনির্দিষ্টকালের জন্য বন্ধ দিল্লি লাল কেল্লা মেট্রো স্টেশন

সূত্র বলছে, এই সমস্ত পরিকল্পনার পিছনে যৌথভাবে সন্ত্রাসীরা প্রায় ২০ লক্ষ টাকা নগদ সংগ্রহ করেছিল, যা পরিচালনার খরচের জন্য উমরের কাছে হস্তান্তর করা হয়েছিল। গুরুগ্রাম, নুহ এবং সংলগ্ন এলাকা থেকে প্রায় ৩ লক্ষ টাকা মূল্যের ২০ কুইন্টালেরও বেশি NPK সার (NPK সার হল তিনটি নাইট্রোজেন (N), ফসফরাস (P), এবং পটাসিয়াম (K) এর মিশ্রণ এবং বিস্ফোরক পদার্থ নিষ্কাশনে ব্যবহার, এই সমস্ত সংগ্রহের জন্য এই তহবিল ব্যবহার করা হয়েছে।

তদন্তকারীরা আরও জানতে পেরেছেন যে উমর গোপনে সমস্ত কাজ সম্পন্ন করার জন্য দুই থেকে চার সদস্যের একটি সিগন্যাল অ্যাপ গ্রুপ তৈরি করেছিল।

দেখুন আরও খবর-